turjo4nis/wikipedia-bn-dump-20250701 huggingface dataset:
ওয়াসিম আকরাম

ওয়াসিম আকরাম বা ওয়াসিম আকরাম চৌধুরী (; জন্ম: ৩ জুন, ১৯৬৬) একজন পাকিস্তানি ক্রিকেট খেলোয়াড়। তিনি একজন পরিপূর্ণ বামহাতি দ্রুতগতির বোলার এবং বামহাতি ব্যাটসম্যান ছিলেন। তিনি পাকিস্তান জাতীয় ক্রিকেট দলের একদিনের আন্তর্জাতিক ও টেস্ট ম্যাচে প্রতিনিধিত্ব করেছেন।

আকরাম ক্রিকেট ইতিহাসের অন্যতম সেরা বোলারদের একজন। লিস্ট এ ক্রিকেটে ৮৮১টি উইকেট নিয়ে তিন সর্বোচ্চ উইকেট শিকারী বিশ্বরেকর্ডধারী। তাছাড়া একদিনের আন্তর্জাতিক ক্রিকেটে ৫০২টি উইকেট নিয়ে শ্রীলঙ্কান ক্রিকেটার মুত্তিয়া মুরালিধরনের পর তিনি সর্বোচ্চ উইকেট সংগ্রহকারী। তাকে রিভার্স সুইংয়ের উদ্ভাবক হিসেবে গণ্য করা হয়। তিনি পাকিস্তানের ১৯৯২ ক্রিকেট বিশ্বকাপ জয়ে গুরুত্বপূর্ণ ভূমিকা পালন করেন। এছাড়া তিনি ও ওয়াকার ইউনুস ক্রিকেট ইতিহাসের অন্যতম সেরা বোলিং জুটি গড়ে তুলেছিলেন। এখন তিনি আইপিএলে, কলকাতা নাইট রাইডার্সের প্রধান কোচের দায়িত্ব পালন করছেন৷

প্রারম্ভিক এবং ব্যক্তিগত জীবন 
ওয়াসিম আকরাম ১৯৬৬ সালের ৩ জুন লাহোরের পাঞ্জাবের জন্মগ্রহণ করেন। তিনি লাহোরের সরকারি ইসলামিয়া কলেজ সিভিল লাইন থেকে লেখাপড়া করেন, যেখানে তিনি একজন উদ্বোধনী বোলার এবং ব্যাটসম্যান হিসেবে খেলতেন।

তাকেসহ অস্ট্রেলিয়ার অ্যালান ডেভিডসনকে টেস্ট ক্রিকেটের ইতিহাসে সেরা বামহাতি ফাস্ট বোলাররূপে বিবেচনা করা হয়।

পুরস্কার 
 ১৯৯২সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন ক্রিকেট এ উলেখ্যযোগ্য অবদান এর জন্য।

আরও দেখুন 
 জুনায়েদ খান
 মুশতাক আহমেদ
 আহমেদ শেহজাদ

তথ্যসূত্র

বহিঃসংযোগ 
 
 
 

পাকিস্তানি ক্রিকেটার
১৯৬৬-এ জন্ম
জীবিত ব্যক্তি
পাকিস্তানি সুন্নি মুসলিম
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
হ্যাম্পশায়ারের ক্রিকেটার
লাহোরের ক্রিকেটার
ল্যাঙ্কাশায়ারের ক্রিকেটার
উইজডেন বর্ষসেরা ক্রিকেটার
উইজডেন বিশ্বের শীর্ষস্থানীয় ক্রিকেটার
টেস্ট ক্রিকেটে হ্যাট্রিক লাভকারী
একদিনের আন্তর্জাতিকে হ্যাট্রিক লাভকারী
ক্রিকেট ধারাভাষ্যকার
১৯৮৭ ক্রিকেট বিশ্বকাপের ক্রিকেটার
১৯৯২ ক্রিকেট বিশ্বকাপের ক্রিকেটার
১৯৯৬ ক্রিকেট বিশ্বকাপের ক্রিকেটার
১৯৯৯ ক্রিকেট বিশ্বকাপের ক্রিকেটার
২০০৩ ক্রিকেট বিশ্বকাপের ক্রিকেটার
আইসিসি ক্রিকেট হল অব ফেমে প্রবেশকারী
প্রাইড অব পারফরম্যান্স প্রাপক
ল্যাঙ্কাশায়ার ক্রিকেট অধিনায়ক
পাকিস্তানের ক্রিকেট ধারাভাষ্যকার
পাকিস্তানের টেস্ট ক্রিকেট অধিনায়ক
লাহোর সিটির ক্রিকেটার
লাহোর সিটি হোয়াইটসের ক্রিকেটার
করাচির ব্যক্তি
লাহোর থেকে আগত ক্রিকেটার
ইন্ডিয়ান ক্রিকেট লিগের কোচ
ইসলামিয়া কলেজের (লাহোর) প্রাক্তন শিক্ষার্থী
অস্ট্রেলিয়ায় পাকিস্তানি অভিবাসনকারী
পাকিস্তান সুপার লিগের কোচ
পাকিস্তানি ক্রিকেট কোচ
পাঞ্জাবি ব্যক্তি
পাকিস্তান জাতীয় ক্রিকেট দলের অধিনায়ক
পাকিস্তান অটোমোবাইলস কর্পোরেশনের ক্রিকেটার
পাকিস্তান ইন্টারন্যাশনাল এয়ারলাইন্সের ক্রিকেটার
করাচি থেকে আগত ক্রিকেটার
এম পার্কিনসন বিশ্ব একাদশের ক্রিকেটার
হিলাল-ই-ইমতিয়াজ প্রাপক
টাইপ ১ ডায়াবেটিসে আক্রান্ত ব্যক্তি
২০শ শতাব্দীর পাকিস্তানি পুরুষ ক্রীড়াবিদ
২১শ শতাব্দীর পাকিস্তানি পুরুষ ক্রীড়াবিদ
মানস সরোবর

মানস সরোবর (; ; ) লাসা থেকে ২০০ কিমি দুরে তিব্বতে অবস্থিত একটি মিষ্ট জলের হ্রদ। "মানস সরোবর" শব্দটির বুৎপত্তিগত অর্থ হল মনের সরোবর। মানস সরোবর পশ্চিমদিকে রাক্ষসতল হ্রদ এবং উত্তর দিকে কৈলাস পর্বত দ্বারা বেষ্টিত।

সাংস্কৃতিক তাৎপর্য 

এশীয় সংস্কৃতিতে মানস সরোবরের একটি গুরুত্বপূর্ণ অবস্থান রয়েছে। মুখ্যত বৌদ্ধধর্মাবলম্বী এবং হিন্দুধর্মাবলম্বীদের কাছে এই সরোবর একটি অত্যন্ত পবিত্র হ্রদ হিসেবে গণ্য হয়। বৌদ্ধধর্মানুসারে ত্রিপিটকে বর্ণিত অনবতপ্ত হ্রদই (পালি: অনোতত্ত) হল মানস সরোবর। প্রচলিত কিংবদন্তি অনুসারে এই মহাপবিত্র হ্রদের নিকটেই মায়াদেবী শাক্যমুনি বুদ্ধকে গর্ভে ধারণ করেছিলেন।

কৈলাস - মানস যাত্রা

লিপুলেখ পাস
ভারত সরকারের তত্ত্বাবধানেও প্রতিবছর কয়েকশ তীর্থযাত্রী কুমায়ুন হিমালয়ের মধ্যে দিয়ে দক্ষিণপশ্চিম তিব্বতে প্রবেশ করে ৷
উত্তরাখণ্ডের পিথোরাগড় থেকে ৯নং জাতীয় সড়কে আসকোট পর্যন্ত, তারপর দ্রচুলা হাইওয়ে তে দ্রচুলা পর্যন্ত , এরপর বাকি অংশ কৈলাস মানস সরোবর রোডে লিপুলেখ গিরিপথ পর্যন্ত মোট ১৮০ কিমির যাত্রা। গিরিপথ থেকে সরোবরের দূরত্ব মাত্র ৯০ কিমি।

কাঠমান্ডু
৬০০ কিমির অধিক দীর্ঘ পথ এটি। প্রথমে বিমানে দিল্লী থেকে কাঠমান্ডু ৷ তারপর নেপাল থেকে দক্ষিণপূর্ব তিব্বতে প্রবেশ করা ৷ কৈলাস ও মানস সরোবর পশ্চিম তিব্বতে অবস্থিত ৷

গ্রন্থপঞ্জি

 Allen, Charles. (1999). The Search for Shangri-La: A Journey into Tibetan History. Little, Brown and Company. Reprint: Abacus, London. 2000. .
 "A Tibetan Guide for Pilgrimage to Ti-se (Mount Kailas) and mTsho Ma-pham (Lake Manasarovar)." Toni Huber and Tsepak Rigzin. In: Sacred Spaces and Powerful Places In Tibetan Culture: A Collection of Essays. (1999) Edited by Toni Huber, pp. 125–153. The Library of Tibetan Works and Archives, Dharamsala, H.P., India. .

তথ্যসূত্র

বহিঃসংযোগ

The Pilgrimage Kora Around Lake Manasarovar
Kailash Manasarovar Yatra 2012 News 
Kailash Manasarovar Yatra History
Kailash Manasarovar Yatra Guide

জলভূমি
তিব্বত স্বায়ত্তশাসিত অঞ্চলের হ্রদ
তিব্বতের জলভূমি
হিন্দু তীর্থস্থান সাইট
হিন্দু তীর্থ
পবিত্র হ্রদ
সিন্ধু অববাহিকা
চীনের হিন্দু মন্দির
চীনের বৌদ্ধ মন্দির
গঙ্গা অববাহিকা
তিব্বতের হ্রদ
হিন্দু মন্দির
বৌদ্ধ বিহার
ব্রহ্মপুত্র নদ
ওসাকা

জাপানের একটি প্রধান নগর, হোনশু দ্বীপের পশ্চিমে অবস্থিত এবং ওসাকা উপসাগরের সঙ্গে সম্মুখীন, প্রাচীনকালে ছিল কিয়োটোর বহির্বন্দর। কিয়োটো, কোবে নগর যথাক্রমে কেইহানশিন হিসেবে পরিচিত। পশ্চিম জাপান, কিনকি অঞ্চল, কেইহানশিন, এবং ওসাকার প্রশাসন, শিল্প,সংস্কৃতি, যোগাযোগ কেন্দ্র ওসাকা প্রিফেকচারের অধীনে অন্তর্ভুক্ত। এটি ওসাকা প্রিফেকচারের রাজধানী এবং সবচেয়ে জনবহুল শহর এবং টোকিও ও ইয়োকোহামার পরে জাপানের তৃতীয় সবচেয়ে জনবহুল শহর।

ওসাকাকে ঐতিহ্যগতভাবে জাপানের অর্থনৈতিক কেন্দ্র হিসেবে বিবেচনা করা হতো। কোফুন যুগে (৩০০-৫৩৮) এটি একটি গুরুত্বপূর্ণ আঞ্চলিক বন্দর হিসেবে বিকশিত হয়েছিল এবং ৭ম ও ৮ম শতাব্দীতে এটি সংক্ষিপ্ত সময়ের জন্য রাজকীয় রাজধানী হিসাবে কাজ করেছিল। ওসাকা এডো যুগেও (১৬০৩-১৮৬৭) বিকশিত হতে থাক এবং জাপানি সংস্কৃতির একটি কেন্দ্র হিসাবে পরিচিত হয়। মেইজি পুনরুদ্ধারের পরে, ওসাকা ব্যাপক আকারে প্রসারিত হয়েছিল এবং দ্রুত শিল্পায়নের মধ্য দিয়ে গিয়েছিল। ১৮৮৯ সালে, ওসাকা আনুষ্ঠানিকভাবে একটি পৌরসভা হিসাবে প্রতিষ্ঠিত হয়।

ব্যুৎপত্তি 
ওসাকা শব্দের অর্থ "বড় পাহাড়" বা "বড় ঢাল"। কবে নানিওয়াতে এই নামটি প্রাধান্য পেয়েছে তা স্পষ্ট নয়, তবে এ নামের প্রাচীনতম লিখিত প্রমাণ ১৪৯৬ সালে। 

এডো সময়কালে, (Ōsaka) এবং (Ōsaka) শব্দের মিশ্র ব্যবহার ছিল। কাঞ্জি  (পৃথিবী) শব্দটিও  (ঘোড়া) শব্দের অনুরূপ।

পুরানো কাঞ্জি (坂) শব্দটির ব্যবহার এখনও খুব সীমিত। এটি সাধারণত শুধুমাত্র ঐতিহাসিক প্রেক্ষাপট বোঝাতে ব্যবহৃত হয়। একটি সংক্ষিপ্ত রূপ হিসাবে, আধুনিক কাঞ্জি () বলতে ওসাকা শহর বা ওসাকা প্রশাসনিক অঞ্চলকে বোঝায়।

ভূগোল এবং জলবায়ু

ভূগোল 

শহরের পশ্চিম দিকে ওসাকা উপসাগর অবস্থিত, এটি দশটিরও বেশি উপশহর দ্বারা সম্পূর্ণরূপে বেষ্টিত, যার প্রতিটিই ওসাকা প্রশাসনিক অঞ্চলে অবস্থিত। তবে উত্তর-পশ্চিমের শহর আমাগাসাকি হিয়োগো প্রশাসনিক অঞ্চলের অন্তর্গত। শহরটি ওসাকা প্রশাসনিক অঞ্চলের মধ্যে থাকা অন্য যে কোনো শহর বা গ্রামের তুলনায় বৃহত্তর এলাকা (প্রায় ১৩%) দখল করে আছে। ১৮৮৯ সালে যখন শহরটি প্রতিষ্ঠিত হয়, তখন এটির আয়তন ছিল প্রায় । বর্তমানে শহরটির আয়তন প্রায় ২২৩ বর্গকিলোমিটার।

জলবায়ু 
ওসাকা আর্দ্র উপক্রান্তীয় জলবায়ু অঞ্চলে অবস্থিত।

এর শীতকাল সাধারণত মৃদু হয়, জানুয়ারী হল সবচেয়ে শীতলতম মাস যার গড় তাপমাত্রা সর্বোচ্চ । শহরে শীতকালে খুব কমই তুষারপাত হয়। বর্ষা মৌসুমের গড় শুরু এবং শেষের তারিখ যথাক্রমে ৭ জুন এবং ২১ জুলাই।  গ্রীষ্মকাল খুব গরম এবং আর্দ্র হয়। আগস্ট মাস হলো সবচেয়ে উষ্ণতম মাস। এ মাসে ওসাকার দৈনিক তাপমাত্রা গড়  এ পৌঁছায়, রাতে গড় তাপমাত্রা সাধারণত  এর কাছাকাছি থাকে। জুলাইয়ের শেষ থেকে আগস্টের শেষ পর্যন্ত, গ্রীষ্মের তাপ এবং আর্দ্রতা শীর্ষে থাকে এবং বৃষ্টিপাত কিছুটা কমে যায়। ওসাকাতে সেপ্টেম্বর এবং অক্টোবরের শুরুতে দক্ষিণ বা দক্ষিণ-পশ্চিম থেকে আসা টাইফুন সহ বিভিন্ন সামুদ্রিক আঘাত হানে।

তথ্যসূত্র 

 
জাপানের শহর
জাপানের জনবহুল উপকূলীয় স্থান
আরব সাগর

আরব সাগর () বা সিন্ধু সাগর ভারত মহাসাগরের অংশবিশেষ, যার পশ্চিমে রয়েছে আরব উপদ্বীপ এবং পূর্বে ভারতীয় উপমহাদেশ। এর উত্তরে ইরান ও পাকিস্তান। দক্ষিণে এটি ভারত মহাসাগরের মূল অংশের সাথে মিলে গেছে। আরব সাগরের মূল বাহুগুলির মধ্যে আছে লোহিত সাগরের সাথে সংযোগকারী আদান উপসাগর এবং পারস্য উপসাগরের সাথে সংযোগ স্থাপনকারী ওমান উপসাগর। আরব সাগরের সর্বোচ্চ বিস্তার ২,৪০০ কিলোমিটার। এর সর্বোচ্চ গভীরতা ৫,০০০ মিটার। পাকিস্তানের করাচি এবং ভারতের মুম্বই এই সাগরের তীরে অবস্থিত প্রধান সমুদ্র বন্দর।

বর্ণনা 

আরব সাগরের আয়তন ৩৮,৬২,০০০ বর্গ কিলোমিয়ার। এর সর্বোচ্চ প্রশস্ততা প্রায় ২,৪০০ কিলোমিটার এবং এর সর্বোচ্চ গভীরতা ৪,৬০০ মিটার.। সিন্ধু নদ হল আরব সাগরে পতিত সর্ববৃহৎ নদী।

আরব সাগরের দুটি গুরুত্বপূর্ণ শাখা রয়েছে, এগুলো হল এডেন উপসাগর যা দক্ষিণ-পশ্চিমে বাব-আল-মান্দিবকে লোহিত সাগরের সাথে মিলিয়েছে আর একটি হল ওমান উপসাগর যা উত্তর-পূর্বে পারস্য উপসাগরকে আরব সাগরের সাথে মিশিয়েছে।

সোমালিয়া, জিবুতি, ইয়েমেন, ওমান, ইরান, পাকিস্তান, ভারত এবং মালদ্বিপের সাথে আরব সাগরের সংযোগ রয়েছে। আর কিছু বড় শহর যেমন করাচী, পানিশী, ওরমারা, এডেন, মাসকট, মুম্বই, কেটি, সালালাহ ও দুকুম আরব সাগরের তীরে অবস্থিত।

বাণিজ্য পথ 

শতাব্দির পর শতাব্দি ধরে আরব বণিকেরা বিভিন্ন মহাদেশে ব্যবসা বাণিজ্য করার জন্য এই আরব সাগরকে বাণিজ্য পথ হিসেবে ব্যবহার করেছে। খৃষ্টপূর্ব দ্বিতীয় শহস্রাব্দকে নৌযাত্রার শহশ্রাব্দ বলা হয় আরব সাগরের ক্রমবর্ধমান নৌযাত্রার সূচনা হওয়ার ফলেই।

অতি প্রাচীন সয়তাগুলো এই আরব সাগরের তীর ঘেঁষে অনেক ছোট ছোট বন্দর তৈরী করেছিলো বিভিন্ন পন্যদ্রব্য ও মালামাল পরিবহনের জন্য। এদের মধ্যে মিশরীয় সভ্যতা, আলেক্সান্দ্রিয়া সভ্যতা অন্যতম। এইসব প্রাচীন সভ্যতা থেকে সূচনা হয়ে আজ পর্যন্ত আরব সাগর সমগ্র পৃথিবীর জন্য একটি গুরুত্বপূর্ণ বাণিজ্য রুট হিসেবে আজও অতি গুরুত্বপূর্ণ।

তথ্যসূত্র 

 
সাগর
জলভূমি
ভারত মহাসাগরের সাগর
এশিয়ার সাগর
আরব উপদ্বীপ
পাকিস্তান–ভারত সীমান্ত
ওমান-ইয়েমেন সীমান্ত
পাকিস্তানের জলরাশি
ভারতের জলরাশি
ওমানের জলরাশি
ইয়েমেনের সাগর
সোমালিয়ার জলরাশি
ইরানের জলরাশি
মালদ্বীপের জলরাশি
আইসক্রিম

আইসক্রিম এক প্রকারের হিমায়িত ডেজার্ট, যা প্রধানত দুধ বা ক্রিমের সমন্বয়ে তৈরি করা হয় এবং এতে চিনি বা অন্য কোন প্রকারের মিষ্টি, ও কোকোয়া বা ভ্যানিলা জাতীয় মসলা অথবা স্ট্রবেরি বা পিচ জাতীয় ফলের রস দেওয়া হয়। মিশ্রণটি পানির হিমাঙ্কের নিচে ঠাণ্ডা করা হয়। এটি একটি স্বাদযুক্ত ক্রিম বেস এবং তরল নাইট্রোজেন একসাথে ঝাঁকিয়েও তৈরি করা যেতে পারে।

ইতিহাস 
আইসক্রিম একটি জনপ্রিয় খাবার। আইসক্রিমের জন্মস্থান চিনে। ইতালীয় পর্যটক মার্কো পোলো আইসক্রিম তৈরির কৌশলটি চিন থেকে ইউরোপে নিয়ে আসেন। তৎকালীন সময়ে কুবলাই খানের লোকেরা ঠেলাগাড়ি করে জমাট দুধের খাবার বিক্রি করতো। মার্কো পোলো খাবারটি খেয়ে পছন্দ করেন এবং এর কৌশল শিখে নেন। এই খাবারটির নাম পরে হয় আইসক্রিম। ১৫৩৩ সালে আইসক্রিম ইতালি থেকে প্রথম ফ্রান্সে আসে এবং সেখান থেকে পরে যায় ইংল্যান্ডে। এরপর আমেরিকাসহ পৃথিবীর বিভিন্ন দেশে আইসক্রিম ছড়িয়ে পড়ে। ১৯০০ সাল হতে আইসক্রিমের বাণিজ্যিক উৎপাদন শুরু হয়।

উপাদান 
আইসক্রিম একটি দুগ্ধজাত খাদ্য। উপযুক্ত উপাদানের পাস্তুরিত মিশ্রণকে জমাট বাঁধিয়ে আইসক্রিম উৎপন্ন করা হয়। আইসক্রিমের মধ্যে দুগ্ধ চর্বি, দুগ্ধজাত উপাদান ছাড়াও চিনি, ভুট্টার সিরাপ, জল, সুস্বাদু ও সুগন্ধিকারক বস্তু যেমন চকলেট, ভ্যানিলা, বাদাম, ফলের রস ইত্যাদি যোগ করা হয়। হিমায়ন প্রক্রিয়ার সময় যে বায়ু একত্রীভূত করা হয় সে বায়ুও আইসক্রিমের গুরুত্বপূর্ণ উপাদান।

তথ্যসূত্র 

 
মিষ্টান্ন
দুগ্ধজাত পণ্য
খাদ্যের ধরন
বৈশ্বিক রন্ধনশৈলী
২০০৬

২০০৬ গ্রেগরীয় বর্ষপঞ্জির একটি সাধারণ বছর যা রবিবার দিয়ে শুরু হয়েছে।

ঘটনাবলি

জানুয়ারি

ফ্রেব্রুয়ারি

মার্চ

এপ্রিল

মে 
 মে ২০ - কানাডা ও অস্ট্রেলিয়া পারমাণবিক রপ্তানি প্রতিরক্ষার জন্য চুক্তি সম্পাদন করে। এ দেশ দুটিতে সবচেয়ে বেশি ইউরেনিয়াম সঞ্চয় আছে।
 মে ২০ - চিনে বিশ্বের সর্ববৃহৎ জলবিদ্যুৎ কেন্দ্র প্রতিষ্ঠার জন্য ঐতিহাসিক থ্রি গর্জেস বাঁধ (Three Gorges Dam) নির্মাণ সমাপ্ত হয়। এর কাজ শুরু হয় ১৯৯৭ সালে।
 মে ২১ - বাংলাদেশে সাবমেরিন কেবল সিস্টেমের উদ্বোধন হয়। এ কেবলের সাথে বিশ্বের ১৪ টি দেশ যুক্ত রয়েছে।

জুন

জুলাই
 জুলাই ৮ - দীর্ঘ ৪৪ বছর বন্ধ থাকার পর এই সীমান্তপথটি ভারত চিনের সাথে বাণিজ্যের উদ্দেশ্যে খুলে দেয়।

আগস্ট

সেপ্টেম্বর

অক্টোবর

নভেম্বর

ডিসেম্বর

জন্ম

মে 
 ২৯ মে - গুকেশ ডোম্মারাজু, ভারতীয় দাবা গ্র্যান্ডমাস্টার।

মৃত্যু

জুন
 ১৭ জুন - আনোয়ার পারভেজ, বাংলাদেশী সুরকার, সঙ্গীত পরিচালক, ও সঙ্গীতজ্ঞ।

জুলাই
 ৮ জুলাই - জুন অ্যালিসন, মার্কিন অভিনেত্রী, নৃত্যশিল্পী ও গায়িকা। (জ. ১৯১৭)

আগস্ট
 ১৭ আগস্ট - শামসুর রহমান, বাংলাদেশী কবি। (জ. ১৯২৯)

ডিসেম্বর
 
]]]

নোবেল পুরস্কার 

 রসায়ন - রজার কর্নবার্গ
 অর্থনীতি - এডমন্ড এস ফেল্পস
 সাহিত্য - ওরহান পামুক
 শান্তি - মুহাম্মদ ইউনূস, গ্রামীণ ব্যাংক
 পদার্থবিজ্ঞান - জন সি ম্যাথার, জর্জ এফ স্মুট
 চিকিৎসাবিজ্ঞান - অ্যান্ড্রু জেড ফায়ার, ক্রেগ মেলো

তথ্যসূত্র 

২০০৬
২১ মে



ঘটনাবলী 
১৫০২ - জোয়া দ্য নোভা সেন্টের হেলেনা দ্বীপ আবিষ্কার করেন।
১৭৪৪ - ইংল্যান্ড ও ফ্রান্সের মধ্যে যুদ্ধ শুরু।
১৮৪০ - ক্যাপ্টেন হবসনের নিউজিল্যান্ডে ব্রিটিশ সার্বভৌমত্ব দাবি।
১৮৫১ - অস্ট্রেলিয়ায় স্বর্ণ আবিষ্কৃত হয়।
১৮৭৭ - দশম রুশ-তুরস্ক যুদ্ধ শুরু।
১৯০৪ - ফেডারেশন অব ইন্টারন্যাশনাল ফুটবল অ্যাসোসিয়েশন (ফিফা) গঠিত।
১৯৩৮ - বেঙ্গল মোশন পিকচার এ্যাসোসিয়েশন প্রতিষ্ঠিত হয়।
১৯৫৬ - প্রশান্ত মহাসাগরে মার্কিন যুক্তরাষ্ট্রের প্রথম হাইড্রোজেন বোমা বিস্ফোরণ।
১৯৭৪ - যুক্তরাষ্ট্র-বাংলাদেশ সাহায্য চুক্তিস্বাক্ষর।
১৯৯০ - ডেমোক্রেটিক রিপাবলিক অব ইয়েমেন এবং উত্তর ইয়েমেন রিপাবলিক অব ইয়েমেন নামে একত্র হতে সম্মত হয়।
১৯৯১ - রাজীব গান্ধী মাদ্রাজের কাছে এক আত্মঘাতী বোমা হামলাকারীর আঘাতে মারা যান।
১৯৯১ - ক্রিকেট তারকা সাঈদ আনোয়ারের ব্যক্তিগত সর্বোচ্চ (১৯৪) রানের বিশ্ব রেকর্ড।
১৯৯৪ - ইয়েমেন স্বাধীনতা ঘোষণা করে।
১৯৯৮ - ইন্দোনেশিয়ার স্বৈরশাসক জেনারেল সুহার্তো গণ-আন্দোলনের মুখে প্রেসিডেন্টের পদ থেকে ইস্তফা দিতে বাধ্য হয়েছিলেন।
২০০৩ - এক ভয়াবহ ভূমিকম্পে আলজেরিয়ায় দুই হাজার লোক নিহত হয়।
২০০৬ - বাংলাদেশে সাবমেরিন কেবল সিস্টেমের উদ্বোধন হয়। এ কেবলের সাথে বিশ্বের ১৪টি দেশ যুক্ত রয়েছে।
২০১০ - মদন তামাং গুলিবিদ্ধ হয়ে মারা যান।
 ২০১৭ - আকাশবাণী কলকাতা কেন্দ্রের  কলকাতা ‘ক’ প্রচারতরঙ্গের নাম ‘গীতাঞ্জলি’ ও কলকাতা ‘খ’ প্রচারতরঙ্গের নাম ‘সঞ্চয়িতা’ য় পরিবর্তিত হয়।

জন্ম 
১৬৮৮ - আলেকজান্ডার পোপ, ইংরেজ কবি, প্রাবন্ধিক ও অনুবাদক। (মৃ.৩০/০৫/১৭৪৪)
 ১৮৩৫ - বিহারীলাল চক্রবর্তী, বাংলা সাহিত্যের প্রথম গীতি-কবি হিসেবে তিনি সুপরিচিত।(মৃ.২৪/০৫/১৮৯৪)
১৮৪৪ - ফরাসি চিত্রশিল্পী আঁরি রুশো।
১৮৬০ - হৃদরোগ চিকিৎসায় ইলেকট্রোকার্ডিওগ্রাফির প্রবর্তক ওলন্দাজ চিকিৎসক উইলিয়াম আইটোফেন ডাচ।
১৮৮৮ -  ভারতীয় বাঙালি পদার্থবিদ ও গণিতজ্ঞ ভূপতিমোহন সেন।(ম.১৯৭৮)
১৯০৪ - রবার্ট মন্টগামারি, মার্কিন অভিনেতা, পরিচালক ও প্রযোজক। (মৃ. ১৯৮১)
১৯২১ -
 শ্রীশ্রীআনন্দমূর্ত্তি নামে পরিচিত প্রভাতরঞ্জন সরকার, ভারতীয় বাঙালি দার্শনিক ও আনন্দমার্গ'-এর প্রতিষ্ঠাতা। (মৃ.১৯৯০)  
 আন্দ্রে শাখারভ, সোভিয়েত ইউনিয়নের পরমাণু বিজ্ঞানী, ভিন্নামতাবলম্বী এবং মানবাধিকার কর্মী, নোবেল বিজয়ী। (মৃ.১৪/১২/১৯৮৯)
১৯২৭ - উস্তাদ সাবরি খান, ভারতীয় সারেঙ্গি বাদক। (মৃ.২০১৫)
১৯৩৩ - মীনাক্ষী গোস্বামী, ভারতীয় বাঙালি চলচ্চিত্র অভিনেত্রী। (মৃ.২০২১)
১৯৬০ - মোহনলাল, দক্ষিণ ভারতীয় অভিনেতা।
১৯৭৫ - রব জেনকিনস বিখ্যাত অস্টেলিয়ান অভিনেতা।

মৃত্যু 
১৯১১ - উইলিয়ামিনা ফ্লেমিং, স্কটল্যান্ডীয় জ্যোতির্বিদ। (জ. ১৮৫৭)
১৯২০ - প্রিয়নাথ বসু, গ্রেট বেঙ্গল সার্কাসের প্রতিষ্ঠাতা। 
১৯২৬ - ফ্রিড্‌রিশ ক্লুগে, জার্মান ভাষাবিজ্ঞানী।
১৯৪৯ - জার্মান লেখক ক্লাউস মান।
১৯৫২ - জন গারফিল্ড, মার্কিন অভিনেতা। (জ. ১৯১৩)
১৯৯১ - রাজীব গান্ধী, ভারতের ষষ্ঠ প্রধানমন্ত্রী ও কংগ্রেস সভাপতি। (জ.২০/০৮/১৯৪৪)
১৯৯৪ - মোহাম্মদ নাসিরউদ্দীন, সাংবাদিকতা ও সাহিত্য আন্দোলনের পথিকৃৎ এবং সম্পাদক।
২০০০ - জন গিলগুড, ইংরেজ অভিনেতা ও মঞ্চ পরিচালক। (জ. ১৯০৪)
২০০৩ - সুমিত্রা মুখোপাধ্যায়, বাঙালি অভিনেত্রী। (জন্ম ১৯৪৯)
২০১০ - মদন তামাং, ভারতীয় নেপালি রাজনীতিবিদ। (জন্ম ১৯৪৮)
২০২১ - সুন্দরলাল বহুগুণা, ভারতীয় গড়ওয়ালি পরিবেশবিদ এবং চিপকো আন্দোলনের নেতা।(জ.১৯২৭)
২০২১ - উসমান মনসুরপুরী, জমিয়ত উলামায়ে হিন্দের সর্বভারতীয় সভাপতি। (জ. ১৯৪৪)

ছুটি ও অন্যান্য 
 আন্তর্জাতিক চা দিবস

তথ্যসূত্র

বহিঃসংযোগ
 বিবিসি: এই দিনে 
 দি নিউইয়র্ক টাইমস: এই দিনে 

গ্রেগরীয় পঞ্জিকার দিন
মে
রেডন

রেডন (radon, Rn) পর্যায় সারণীর ৮৬তম মৌল। নিষ্ক্রিয় গ্যাসের মধ্যে এটিই সবচেয়ে ভারী। এটি অত্যন্ত তেজস্ক্রিয় এবং প্রকৃতিতে এর প্রাচুর্য খুবই কম। আমরা রেডন বলতে যা বুঝি তা প্রকৃতপক্ষে ৮৬তম রাসায়নিক মৌলের তিনটি সমস্থানিক মিশ্রণের নাম। এই মিশ্রণগুলোর একটির পর আরেকটি আবিষ্কৃত হয় এবং প্রত্যেককেই প্রসর্গ বলা হয়।

নামকরণ 
রেডিয়ামের প্রসর্গ হিসেবে রেডন নামটির উদ্ভব হয়। এই নামটি প্রস্তাব করেছিলেন বিজ্ঞানী রামজে। লাতিন ভাষায় এর অর্থ প্রদীপ্ত।

আবিষ্কারের ইতিহাস 

প্রাকৃতিক প্রাচুর্য কম হওয়ার কারণে দীর্ঘদিন রেডন মৌলটিকে খুঁজে পাওয়া যায়নি। ডব্লিউ রামজে এবং এম ট্রাভার্স এটি ছাড়া অন্যান্য নিষ্ক্রিয় গ্যাসগুলো আবিষ্কার করে ফেলেছিলেন। রেডন আবিষ্কারের জন্য যথারীতি তেজস্ক্রিয়ামিতি পদ্ধতির আশ্রয় নিতে হয়েছিল। রেডন আবিষ্কার করতে গিয়ে যে প্রসর্গগুলো আবিষ্কৃত হয় সেগুলো ছিল প্রথম গ্যাসীয় তেজস্ক্রিয় পদার্থ। তাই এর মাধ্যমে তেজস্ক্রিয়তা গবেষণার ইতিহাসে নতুন দিগন্তের সূত্রপাত ঘটে।

১৮৯৯ সালের শুরুর দিকে রসায়নবিদ আর্নেস্ট রাদারফোর্ড তার সহগবেষক আর ওয়েন্‌স-এর সাথে মিলে থোরিয়াম যৌগের তেজস্ক্রিয়তা নিয়ে গবেষণা করছিলেন। একদিন ওয়েন্‌স গবেনাগারে প্রবেশের সময়ে দরজাটি বেশ জোরে খোলেন। দরজার কাছাকাছিই থোরিয়াম যৌগের বিক্রিয়া সংক্রান্ত গবেষণাটি চলছিল। গবেষকগণ লক্ষ্য করলেন, দরজা খোলার কারণে কক্ষে যে বাতাস প্রবেশ করেছে তার প্রভাবে থোরিয়াম প্রস্তুতকরণের সময়কার বিকিরণের তীব্রতা কমে গেছে। প্রথমে এই ঘটনাটিকে তারা খুব একটা গুরুত্ব দেননি। কিন্তু অচিরেই বুঝতে পারেন হালকা বাতাস প্রবাহিত হলেও থোরিয়ামের তেজস্ক্রিয়তা অনেক কমে যায়। এ থেকে রাদারফোর্ড ও ওয়েন্‌স বুঝতে পারেন থোরিয়াম থেকে অবিরাম ধারায় তেজস্ক্রিয় গ্যাস নির্গত হয়। তারা একে থোরিয়ামের প্রসর্গ বলেন এবং নাম দেন থোরন। লাতিন ভাষায় থোরন শব্দের অর্থ প্রবাহিত হওয়া।

এরপর ধারণা করা হয়েছিল, অন্যান্য সব তেজস্ক্রিয় পদার্থই প্রসর্গ নির্গত করতে পারে। ১৯০০ সালে জার্মান পদার্থবিজ্ঞানী ই ডর্ন রেডিয়মের প্রসর্গটি আবিষ্কার করেন এবং এর নাম দেয়া হয় রেডন। এর তিন বছর পর দ্যবিয়েন অ্যাক্টিনিয়ামের প্রসর্গ আবিষ্কার করেন। এভাবে দুটি নতুন গ্যাসীয় তেজস্ক্রিয় পদার্থ তথা প্রসর্গ পাওয়া যায় যাদের নাম রেডন এবং অ্যাক্টিনন। থোরন, রেডন এবং অ্যাক্টিননের মধ্যে কেবলমাত্র অর্ধায়ুর পার্থক্য ছিল। তাদের অর্ধায়ু যথাক্রমে ৫১.৫ সেকেন্ড, ৩.৮ দিন এবং ৩.০২ সেকেন্ড। রেডনের অর্ধায়ু সবচেয়ে বেশি হওয়ায় পরবর্তীতে প্রসর্গ সংক্রান্ত গবেষণায় একে ব্যবহার করা হতো। অর্ধায়ু ছাড়া এদের ধর্মে অন্য কোন পার্থক্য ছিল না। এদের কেউই রাসায়নিক বিক্রিয়ায় অংশ নিত না, অর্থাৎ এরা সবাই নিষ্ক্রিয় গ্যাস ছিল। পরে অবশ্য দেখা যায় এদের পারমাণবিক ভর ভিন্ন ভিন্ন। রেডনকে নয় পর্যায় সারণীতে স্থান দেয়া গেল। কিন্তু অন্য দুটি গ্যাসীয় মৌলের জন্য জেননের পরে মাত্র একটি ঘর খালি ছিল। অবশেষে কেবল রেডনই টিকে যায় এবং একে পর্যায় সারণীতে অন্তর্ভুক্ত করে নেয়া হয়। অন্যতম কারণ একমাত্র এরই অর্ধায়ু যথেষ্ট ছিল।

আরও দেখুন 
 পর্যায় সারণী
 নিষ্ক্রিয় গ্যাস

মৌলিক পদার্থ
নিষ্ক্রিয় গ্যাস
মাটি দূষণ
আন্তর্জাতিক কর্কটরোগ গবেষণা সংস্থার তালিকাভুক্ত ১ম দলের কর্কটরোগ উৎপাদক
কর্কটরোগ উৎপাদক
শিল্প গ্যাস
ইউরেনিয়ামোত্তর মৌল

যেসব মৌল পর্যায় সারণীতে ইউরেনিয়ামের পরে অবস্থিত অর্থাৎ যাদের পারমাণবিক সংখ্যা ৯২ এর অধিক তাদেরকে ইউরেনিয়ামোত্তর মৌল বলা হয়। সর্বশেষ ১০ নভেম্বর ২০১৬ তারিখে ১১৮ নং মৌলের নামকরণ সম্পন্ন করা হয়েছে। এতে করে ৭টি পর্যায় সম্পূর্ণতা লাভ করেছে।

ইউরেনিয়ামোত্তর মৌলের তালিকা 

 নেপচুনিয়াম - Np (৯৩)
 প্লুটোনিয়াম - Pu (৯৪)
 অ্যামেরিসিয়াম - Am (৯৫)
 কুরিয়াম - Cm (৯৬)
 বার্কেলিয়াম - (৯৭)
 ক্যালিফোর্নিয়াম - Bk (৯৮)
 আইনস্টাইনিয়াম - Es (৯৯)
 ফার্মিয়াম - Fm (১০০)
 মেন্ডেলিভিয়াম - Md (১০১) - Unu
 নোবেলিয়াম - No (১০২) - Unb
 লরেনসিয়াম - Lr (১০৩) - Unt
 রাদারফোর্ডিয়াম - Rf (১০৪) - Unq
 ডুবনিয়াম - Db (১০৫) - Unp
 সিবোর্গিয়াম - Sg (১০৬) - Unh
 বোহরিয়াম - Bh (১০৭) - Uns
 হাসিয়াম - Hs (১০৮) - Uno
 মিটনেরিয়াম - Mt (১০৯) - Une
 ডার্মস্টেডিয়াম - Ds (১১০) - Uun
 রন্টজেনিয়াম - Rg (১১১) - Uuu
 কোপার্নিসিয়াম - Cn (১১২) - Uub
 নিহোনিয়াম - Nh (১১৩) - Uut
 ফ্লেরোভিয়াম - Fl (১১৪) - Uuq
 মস্কোভিয়াম - Mc (১১৫) - Uup
 লিভারমোরিয়াম - Lv (১১৬) - Uuh
 টেনেসিন - Ts (১১৭) - Uus
 ওগানেসন - Og (১১৮) - Uuo

এদের মধ্যে ১১টি মৌল অর্থাৎ নেপচুনিয়াম থেকে লরেনসিয়াম পর্যন্ত মৌলগুলো অ্যাক্টিনাইড সিরিজের অন্তর্ভুক্ত। অন্য মৌলগুলো যাদের পারমাণবিক সংখ্যা ১০৩ এর অধিক তাদেরকে ট্রান্সঅ্যাক্টিনাইড মৌল বলা হয়। সকল ইউরেনামোত্তর মৌলসমূহ অস্থিতিশীল এবং তেজস্ক্রিয়তার কারণে ক্ষয়শীল। এদের অর্ধায়ু লক্ষ লক্ষ বছর থেকে শুরু করে কয়েক সেকেন্ড পর্যন্ত হতে পারে।

এই মৌল সমূহের মধ্য কেবল দুটি প্রকৃতিতে পাওয়া যায়। এ দুটি হল নেপচুনিয়াম এবং প্লুটোনিয়াম। বাকিগুলো নিউক্লিয় বিক্রিয়ার মাধ্যমে তৈরি করা হয়েছে। এই মৌলগুলো নিয়ে গবেষণার ফলে মৌলের অনেক গাঠনিক বৈশিষ্ট্য আবিষ্কার করা সম্ভব হয়েছে এবং পরবর্তী মৌল সম্বন্ধে ভবিষ্যদ্বাণী করা সম্ভব হয়েছে। এতে ধারণা করা হচ্ছে যে সর্বোচ্চ পারমাণবিক সংখ্যাবিশিষ্ট মৌলটির পারমিনবিক সংখ্যা ১৭০ থেকে ২১০ এর মধ্যে হবে।

উৎস 
 IUPAC upgrades
 উচ্চ মাধ্যমিক রসায়ন প্রথম পত্র - প্রফেসর মো. মহির উদ্দিন, লায়লা মুসতারিন, ড. তানভীর মুসলিম, হাছিনা বেগম।
 ব্রিটানিকা বিশ্বকোষ (Encyclopedia Britannica)

আরও দেখুন 
 পর্যায় সারণী
 ইউরেনিয়াম
 ট্রান্সঅ্যাক্টিনাইড
 অ্যাক্টিনাইড শ্রেণী
 ইউপ্যাক

তথ্যসূত্র 

মৌলিক পদার্থ
নিউক্লীয় পদার্থবিজ্ঞান
মৌলিক পদার্থের দল
আলোক বর্ষ

আলোক বর্ষ () একটি দৈর্ঘ্য পরিমাপের একক, যা দিয়ে জ্যোতির্বিদ্যা সম্পর্কিত দূরত্ব মাপা হয়। এক আলোক বর্ষ সমান ৯৪৬ হাজার কোটি কিলোমিটার। ইন্টারন্যাশনাল অ্যাস্ট্রোনমিক্যাল ইউনিয়নের সংজ্ঞা অনুসারে এক আলোক বর্ষ হল এক জুলীয় বছরে (৩৬৫.২৫ দিন) শূন্য মাধ্যমে আলো যত দূরত্ব অতিক্রম করে সেই দূরত্ব। 'বর্ষ' শব্দটি যুক্ত হওয়ার কারণে দৈর্ঘ্যের এই এককটি মাঝে মাঝে সময়ের একক হিসেবে ভুল করা হয়, কারণ 'বর্ষ' বা 'বছর' হল সময়ের একক।

তথ্যসূত্র 

দূরত্বের একক
দৈর্ঘ্যের একক
জ্যোতির্বিজ্ঞানে ব্যবহৃত একক
এনিয়াক

এনিয়াক (ENIAC) হচ্ছে ইলেক্ট্রনিক নিউমেরিক্যাল ইন্টিগ্রেটর এন্ড কম্পিউটার (Electronic Numerical Integrator and Computer)। এটিই প্রথম প্রোগ্রাম চালানোর মতো ডিজিটাল কম্পিউটার। এ থেকেই কম্পিউটার প্রজন্ম শুরু হয়।
দ্বিতীয় বিশ্বযুদ্ধের সময় যুক্তরাষ্ট্র সেনাবাহিনী একটি পুরোপুরি ইলেক্ট্রনিক কম্পিউটার নির্মাণের পরিকল্পনা নিলে আধুনিক কম্পিউটারের জনক ভন নিউম্যান, প্রেসপার একর্টি জুনিয়র, এবং হারম্যান গোল্ডস্টেইনের মতো কম্পিউটার মহারথী মুর স্কুল অব ইলেক্ট্রিক্যাল ইঞ্জিনিয়ারিং এবং পেনসিলভানিয়া ইউনিভার্সিটিতে যোগ দেন। পঞ্চাশ ফুট বাই ত্রিশ ফুটের ভূ-গর্ভস্থ কক্ষে চল্লিশ জন বিজ্ঞানী তিন দেয়াল জুড়ে থাকা এই কম্পিউটার চালাতেন।এখানে ১৮০০ ভ্যাকুয়াম টিউব ব্যবহার করা হয়েছিলো।

তথ্যসূত্র 

কম্পিউটিং-এর ইতিহাস
অনন্য কম্পিউটার
মেইনফ্রেম কম্পিউটার
মার্কিন যুক্তরাষ্ট্রে বিজ্ঞান ও প্রযুক্তি
কম্পিউটারের শ্রেণি
সুপারকম্পিউটার
১৯৪২-এ প্রতিষ্ঠিত
মার্কিন উদ্ভাবন
কম্পিউটার সিস্টেম
মার্কিন সেনাবাহিনী
কম্পিউটার হার্ডওয়্যার
সিরিয়াল কম্পিউটার
ডেটল

ডেটল (প্যারাক্লোরোমেটাক্সিজাইলেনল বা পিসিএমএক্স নামেও পরিচিত) হল এক ধরনের জীবাণুনাশক তরল। 4-ক্লোরো-2,3-ডাইমিথাইলফেনল নামের এই জৈব যৌগটির বাণিজ্যিক নাম ডেটল। এর প্রস্তুতকারক যুক্তরাজ্যের রেকিট বেনকিসার নামক প্রতিষ্ঠান।

গাঠনিক উপাদান 
ডেটলের মধ্যে ক্লোরোজাইলেনল (C8H9ClO), আইসো প্রোপানল, পাইন অয়েল, ক্যাস্টার অয়েল, সাবান ও পানি থাকে। তবে ক্লোরোজাইলেনলই মুখ্য উপাদান। ডেটলে এর পরিমাণ প্রায় ৪.৮% (W/V)। এর অণুতে -OH মূলকের সংখ্যা ৩টি, তাই পানির অণুর সাথে হাইড্রোজেন বন্ধন করে এটি পানিতে খুবই কম পরিমাণে দ্রবীভূত হয়। এর অন্য উপাদান, পাইন অয়েল অপোলার দ্রাবক। দ্রবণে উক্ত দ্রাবক যোগ করে ক্লোরোজাইলেনলের দ্রাব্যতা বাড়ানো হয়। ক্ষারীয় করার জন্য দ্রবণে সাবান যোগ করা হয় এবং এর ফলে ক্লোরোজাইলেনলের দ্রাব্যতা আরো বাড়ে। এরই সাথে প্রয়োজনীয় আইসো প্রোপানল ও পানি যোগ করে ডেটল উৎপাদন শেষ করা হয়।

ডেটলের pH মান ১০-এর মধ্যেই নিয়ন্ত্রণ করা হয়।

ব্যবহারপ্রণালী 
এটি গাঢ় বাদামি রং এর তরল, একে অবশ্যই পানি মিশ্রিত (প্রায় সকল জীবাণুনাশক তরল) করে ব্যবহার করতে হয়, নয়ত নরম চামড়া (চোখের নিচে, মুখ) পুড়ে যেতে পারে।পচন নিবারক হিসাবে ডেটল ব্যবহার   হয়।

টীকা

তথ্যসূত্র 
 
 

ঔষধ প্রস্তুতি ও ব্যবহার বিজ্ঞান
জীবাণুনাশক তরল
রেকিট বেনকিসার ব্র্যান্ড
ব্রিটিশ মার্কা
পরিষ্কারক দ্রব্য
সংক্রমণ নিবারক
রেকিট মার্কা
পান্না

পান্না মধ্যম থেকে গাঢ় সবুজ রঙের সুন্দর  রত্ন পাথর। ষড়ভূজাকৃতির কেলাস আকারে এটি পাওয়া যায়। বেশির ভাগ পান্নাই ঘোলাটে বর্ণের এবং খুঁতযুক্ত। নিখুঁত ও সুন্দর পান্না খুবই দামি রত্ন। একই ধরনের খনিজ পাথরের সাথে পান্নার পার্থক্য হলো শুধু পান্নাই অভ্র শিলাস্তরে বা চুনাপাথরে পাওয়া যায়। সবচেয়ে বেশি পাওয়া যায় কলম্বিয়ার মুজো এবং এল সিভর খনিতে। উরাল পর্বতমালার টকোভোয়া-তে আভ্রখনিতেও পাওয়া যায়। অবশ্য সেখানে তা বেরিলিয়ামের আকরিক ক্রিসোবেরিল ও ফেনাকাইটের সঙ্গে মিশ্রিত অবস্থায় থাকে। এছাড়াও অস্ট্রিয়া, দক্ষিণ আফ্রিকা ও ভারতের কালিগুমানে পান্না পাওয়া যায়।

রাসায়নিক গঠন 
বেরিল (বেরিলিয়াম অ্যালুমিনোসিলিকেট) এর স্ফটিকের মধ্যে অতি অল্প মাত্রায় ক্রোমিয়াম বা লোহার খাদ থাকলে এরকম রঙের কেলাস হয়।

রত্নপাথর